చెన్నై కొద్ది రోజుల ముందు
ఏయ్, ఏయ్. వద్దు, వద్దు.
ఏయ్.
నువ్వు క్షేమం.
నువ్వు మామూలుగా అవుతావు.
మీరు కేసు గురించి అతనితో కేవలం మాట్లాడారని అనుకున్నాను.
అతనిని ఆ పనిమీద పంపినట్లు తెలియదు.
సార్, అతనే చొరవ తీసుకుని దర్యాప్తు మొదలుపెట్టాడు.
- నాకు దర్యాప్తు గురించి చెబుతూనే ఉన్నాడు. - అయినా, అది ప్రమాదం కదా?
- ఏదైనా జరగరానిది జరిగితే? - సార్, అతను ఒక మహిళ ప్రాణాలు కాపాడాడు.
హంతకుడిని పట్టుకుని, వరస హత్యలు కొనసాగకుండా ఆపాడు.
మనం తనను అభినందించాలి సార్.
ఆ దురదృష్టకర ఘటన జరిగి మూడేళ్ళు గడిచిపోయింది సార్.
దానినుంచి బయటపడటానికి రిషి చాలా కష్టపడ్డాడు.
అతనిని తప్పకుండా తిరిగి తీసుకోవాలి సార్.
అలా ఎలా చేయగలము సార్?
మన నిబంధనల ప్రకారం, ఒక కన్ను మాత్రమే ఉన్నవారిని ఉద్యోగంలోకి కొనసాగించలేము.
మనసు చూపిన మాయ కళ్ళముందే తొలగిపోతుందా?
అంతుచిక్కని ప్రశ్నలను కాలం పరిష్కరిస్తుందా?
భయంకరమైన నిశ్శబ్దం అంతటా తాండవిస్తుండగా
చీకటిలో నీడల వెనుక పరుగు ఎప్పటికి ఆగుతుంది?
ఈ వీడని చిక్కుముడులు
వెలికిరాని సత్యాలు
ఈ దెయ్యాల కథలకు ఎప్పటికైనా ముగింపు ఉంటుందా?
ఇన్స్పెక్టర్ రిషి
తర్వాత?
ప్రస్తుతం తేన్‌కాడు అడవి
క్యాతీ!
సెల్వి! సెల్వి!
ఏమయింది? ఏమయింది?
ఒక ప్రాణా? ఆ ప్రాణి ఎలా ఉందో చెప్పగలవా?
సార్, నేను దానిని వర్ణించలేను.
అది ఎలా ఉంది?
సార్...
నేను సరిగ్గా చూసేలోపే అది మాయమైపోయింది.
ఏదో దాస్తున్నావు క్యాతీ.
నిజం చెప్పు. నువ్వు ఏం చూశావు?
అది వన దేవత సార్.
ఏమిటీ?
సార్, దాని గురించి ఎవరో చెప్పినప్పుడు నేను కూడా నమ్మలేదు.
కానీ నిన్న నా రెండు కళ్ళతో చూశాను.
మీరు ఇంకా భయంలోనే ఉన్నారు.
నల్ల చిరుతను చూసి ఉంటారు. ఇక్కడ అవి ఉన్నాయి.
నల్ల చిరుతపులి ఎర్ర చీరను కడుతుందా?
నేను ఏదో మాయలో ఉన్నాననుకుంటున్నారు, కదా?
మా కులదైవం మునీశ్వర్ మీద ఒట్టు వేసి చెబుతున్నాను సార్.
నేను వనదేవతను చూశాను సార్.
ఆమె కూడా చూసింది.
- కానీ మీకు చెప్పటానికి భయపడుతోంది. - చాలు!
మీరు ఇద్దరూ గంజాయి ఏమైనా కొట్టారా?
కట్టుకథలు ప్రచారం చేస్తే, మీ ఉద్యోగాలు తీసేస్తాను!
సరే, వెళ్ళి విశ్రాంతి తీసుకోండి. నిద్రపోతే మంచిగా అవుతుంది.
వెళ్ళండి. వెళ్ళమంటున్నాను.
సార్, పదండి.
రండి, నేను చెబుతాను.
ఎందుకు అంత కోపగించుకున్నారు?
దయచేసి గార్డులను తప్పుబట్టకండి.
పాపం, వాళ్ళు బాగా కష్టపడుతున్నారు.
ఇద్దరి మనుషుల పని ఒక్కరు చేస్తున్నారు.
ఇళ్ళకు వెళ్ళి ఎన్నో నెలలు అవుతోంది.
మనకు ఇప్పటికే మనుషులు తక్కువగా ఉన్నారు.
మనకు ఉన్నదే చిన్న బృందం, ఉన్నవారినే తీసేస్తే కష్టం. పాపం సార్.
తెలుసు అన్నా.
ఆ ఇద్దరు అమ్మాయిలను కొన్ని రోజులు సెలవు తీసుకోమని చెప్పండి.
- సరే. - మనం ఎలాగో సర్దుకుందాం.
ఈ సంగతి సీబీసీఐడీకి చెబుదామా?
ఏమని చెప్పాలి?
ఇద్దరు గార్డులు అడవిలో ఒక అమ్మవారిని చూశారని చెబుదామా?
మనల్ని పిచ్చోళ్ళని అంటారు.
ఎలాగైనా ఆ అమ్మాయి తన గ్రామంలో అందరికీ చెబుతుంది.
అయితే ఏం చేద్దాం?
హలో, నేను ఇప్పుడే లోపలకు వెళుతున్నాను. నువ్వు ఎక్కడ?
నేను కూడా పరిగెత్తుకుంటూ వస్తున్నాను.
ఏం చేద్దాం?
అరగంట క్రితమే ఇనస్పెక్టర్ నాకు సమాచారం ఇచ్చాడు.
నాకూ ఇప్పుడే మెసేజ్ వచ్చింది.
అతను నిన్నే చెప్పి ఉండవచ్చు కదా.
మనం అతనితోనే ఉన్నాం.
మనల్ని అవమానించటానికే ఆఖరి నిమిషంలో చెబుతాడు.
అతను కావాలనే చేస్తున్నాడు.
అంతా సరిగ్గానే చేస్తున్నాం. మరి అతను ఎందుకు ఇలా చేస్తున్నాడు?
ఇప్పటికే నా ప్రమోషన్ అవకాశాలను దెబ్బ తీశాడు.
ఇప్పుడు మనకున్న పేరును దిగజార్చాలని చూస్తున్నాడేమో.
రాబర్ట్ ఆరోగ్య వివరాలను చూస్తే,
అతనికి గుండె ఆగిపోయేటంత అనారోగ్య సమస్యలేమీ లేవు.
రండి, కూర్చోండి.
అతను ఆరోగ్యంగా ఉన్నాడు.
నేర ప్రదేశంలో పసుపు గన్నేరు పువ్వులు ఉన్నాయని ఎస్ఐ చిత్ర చెప్పారు.
గుండె ఆగిపోవటానికి అవి కారణం కావచ్చా అని ఆమె అడిగారు.
కానీ అతని రక్తంలో ఆ పూవుల తాలూకు ఆనవాళ్ళు నాకు కనబడలేదు.
అతని శరీరం గట్టిగా, నిగడదీసుకుని ఉంది కాబట్టి,
వేరే రకమైన విషం ఏమైనా ఉందేమో చూడమని నేను నిపుణులను అడిగాను.
కొన్ని రకాల పాములు, తేళ్ళు, నత్తలు శత్రువు నాడీ వ్యవస్థపై
దాడి చేయటానికి విషాలను చిమ్ముతాయి.
వాటి విషాలలో క్యాలియోటాక్సిన్ అనే రసాయనం ఉంటుంది.
ఆ షాక్ వలన కూడా గుండె ఆగిపోవచ్చు.
కానీ అతని రక్తంలో క్యాలియోటాక్సిన్ గానీ, వేరే రసాయనంగానీ లేదు.
కనుక, అది హత్య అని మేము అనుమానిస్తున్నాము.
అయితే హత్యకు వాడిన ఆయుధం ఏమిటో తెలియలేదు.
దురదృష్టవశాత్తూ, అవును.
మరి ఆ గూడు సంగతి ఏమిటి?
ఎలాంటి రసాయనాలు, ప్లాస్టిక్‌లు, లోహం, బంక ఆనవాళ్ళు లేవు.
అది సహజసిద్ధమైనది, పురుగులు కట్టినది.
రాబర్ట్ శవాన్ని ఢిల్లీకి పంపారని విన్నాను.
అంత్యక్రియలకు ముందు రెండోసారి ఢిల్లీలో శవపరీక్ష జరపాలని
అతని భార్య అభ్యర్థించింది.
ఆ నివేదిక కూడా నిన్న వచ్చింది.
వాళ్ళు కూడా కొత్తగా ఏమీ కనిపెట్టలేకపోయారు.
అంటే, మా వైపునుంచి ఎలాంటి పొరపాటూ లేదని అర్థం చేసుకోవచ్చు.
ధన్యవాదాలు డాక్టర్.
- కలుస్తుంటాను. - తప్పకుండా.
అడవిలో గతంలో ఇలాంటి ఘటనలు ఏమైనా జరిగాయా?
అంతుపట్టని మరణం? సాలెగూడులో శవం?
అలా మాకు తెలిసి ఏమీ జరగలేదు.
ఎందుకు?
వరస హత్యలుగా అనుమానిస్తున్నారా?
ఒక్క హత్య చేయటంకోసం ఎవరైనా అంత కష్టపడతారా?
బాగా ఆలోచించండి.
ఇదే రకమైన ఘటన ఇంతకుముందు జరిగిఉండాలి,
లేదా ఇలాంటి హత్యలకు ఇది ఆరంభం కావచ్చు.
సార్, ఇలాంటి ఘటన ఇంతకుముందు జరిగిఉంటే,
అటవీశాఖ అధికారులు మనకు చెప్పిఉండేవాళ్ళు, కదా?
వాళ్ళను అడుగుదాము.
నమస్తే సార్.
ఇతను ఇక్కడకి ఎందుకు వచ్చారు?
మళ్ళీ మనల్ని అనుమానితులలాగా ప్రశ్నించటానికా?
లేదు అన్నా, అతను డీఎఫ్ఓను కలవటానికి వచ్చారు.
రండి సార్. డీఎఫ్ఓ మీకోసం చూస్తున్నారు .
సహకరించినందుకు ధన్యవాదాలు.
మీ విభాగం సహకారం లేకపోతే,
ఈ కేసులో ఎలాంటి పురోగతి ఉండేది కాదు.
ఫరవాలేదు సార్. ఏది కావాలన్నా చేస్తాము.
ప్లీజ్.
నన్ను రిషి అని పిలవవచ్చు.
సరే రిషి. రండి.
సత్యా, ఇక్కడ ఎన్ని ఏళ్ళనుంచి ఉద్యోగం చేస్తున్నారు?
ఈ డిసెంబర్‌తో నాలుగేళ్ళు అవుతాయి.
దానికి ముందు?
ఒట్టప్పాళమ్ అటవీ ప్రాంతం. మా ఊరు పాలక్కాడ్.
మంచిది.
- మీరు ఇక్కడివారేనా? - కాదు, నాగోర్.
పెళ్ళి అవగానే ఇక్కడకు వచ్చాను. నా పిల్లలు ఇక్కడే పుట్టారు.
ఫారెస్ట్ గార్డుగా ఆరంభించి ఫారెస్టర్ అయ్యాను. 30 ఏళ్ళు అయింది.
ఇప్పుడు తేన్‌కాడు నా జన్మస్థలం అయింది.
- సార్, వాహనం సిద్ధం. - సరే, పద.
నేను సర్వే చేయాలి సార్.
- సరే. సమావేశం తర్వాత కలుస్తాను. - నేను వెళతాను.
- కలుద్దాం సార్. - రండి.
- ఇది వారపు నివేదికలా? - అవును మేడమ్.
వీటిని డివిజనల్ ఆఫీసుకు పంపు.
నేను చూసిన తర్వాత ఏసీఎఫ్‌కు పంపండి.
- సరేనా? - సరే మేడమ్.
మేడమ్.
ఇనస్పెక్టర్ రిషి, వారి బృందం.
- హలో. - హలో మేడమ్.
లోపలకు రండి.
రాబర్ట్ ఘటనలాంటిది తెన్‌కాడు అడవిలో
ఇంతకుముందు ఏదైనా జరిగిందా అనే కదా మీ ప్రశ్న?
అంతే.
ఐదు ఏళ్ళ క్రితం, బాల అనే లారీ డ్రైవర్ అదుపు తప్పి
ఒక చెట్టును ఢీ కొట్టాడు.
అప్పుడు, అతను లారీ ముందు అద్దంలోనుంచి బయటకు వచ్చిపడ్డాడు.
ఆ చెట్టు కొమ్మల్లో ఒకటి అతని పొట్టలోకి దూసుకుపోయింది.
అతను అక్కడికక్కడే చనిపోయాడు.
తర్వాత, అతని శవం మరుసటి రోజు గార్డులకు దొరికింది.
దానికి, రాబర్ట్ ఘటనకు సంబంధం ఉందని నాకు అయితే అనిపించలేదు.
అందుకే దాని గురించి చెప్పలేదు.
జంతువుల కళేబరాలపై పురుగులు గూడు కట్టటం
అటవీ ప్రాంతంలో కొత్త ఏమీ కాదు.
కానీ ఒక మనిషి శవం చుట్టూ సాలె గూడు కట్టిఉండటం ఇదే మొదటిసారి.
అది కూడా అంత తక్కువ సమయంలో అంత పెద్ద గూడు కట్టటం.
ఇది వింతగా అనిపిస్తోంది.
ఈ ఘటనను ఎలా చూడాలో మాకు తెలియటంలేదు.
చావుకు కారణాలు కూడా వేర్వేరుగా ఉన్నాయి.
ఖచ్చితంగా. శవపరీక్ష నివేదికలో,
ప్రమాదం తీవ్రతవలన జరిగిన గాయాలతో బాల చనిపోయాడని రాసిఉంది.
దానికి భిన్నంగా జరిగే అవకాశాలు, సాక్ష్యాలు లేకపోవటంతో,
దానిని హత్యగా మేము అనుమానించలేదు.
నువ్వు ఒక బంగారు గొలుసును పెట్టెలో పెట్టావు గుర్తుందా?
దానిని తీసుకున్నావా?
అద్దం దగ్గర ఉంది చూడు.
నాపై కోపంగా ఉందా?
మరి ఉండదా!
సార్ అడిగినప్పుడు చూశానని ఎందుకు చెప్పలేదు?
నేను పిచ్చిదానిని అనిపించేటట్లు చేశావు.
చెబితే వాళ్ళు నమ్ముతారంటావా?
సరే. మళ్ళీ ఎప్పుడు వస్తావు?
తిరిగి వస్తానో, రానో తెలియదు.
పుట్టిన బిడ్డను అత్త దగ్గర వదిలివచ్చాను.
బిడ్డను చూసి ఎనిమిది నెలలు అయింది.
తను నడుస్తోందని కూడా అంటున్నారు.
నా ఫోటోను చూసి "అమ్మా" అంటోందట.
అవి అన్నీ చూసే రాత లేదు నాకు. ఈ ఉద్యోగం ఎందుకు.
తీసుకెళ్ళటానికి నీ భర్త వస్తున్నాడా?
లేదు. అతనికి కూడా పని ఎక్కువగా ఉంది.
సుదర్‌కోడి బస్టాప్ వద్ద దించుతాడు, అక్కడనుంచి వెళతాను.
ఏయ్, ఆగు.
క్యాతీ, నా మాట విను. నువ్వు కూడా ఇక్కడనుంచి వెళ్ళిపో.
తర్వాత ఏం జరుగుతుందో అని నాకు భయం వేస్తోంది.
నేను ఎక్కడకు వెళ్ళాలి?
నాతో వస్తావా?
ఇంకో ఉద్యోగం వచ్చేదాకా నాతో ఉందువుగాని.
వద్దు సెల్వి. నీకు ఇబ్బంది కలిగించను.
ఫరవాలేదు. నేను చూసుకుంటాను.
నా గురించి దిగులు పడకు. వెళ్ళు.
ఓహ్! ప్రభువా! నా ఆత్మకు రక్షకుడా!
అంతా నీ దయవలనే
మేరీ మాత పుత్రుడా
కల్వరి నేలనుంచి వచ్చిన మిత్రుడా
అంతా నీ దయవల్లనే
ముళ్ళ కిరీటం ధరించి నా పాపాలను అన్నింటినీ తొలగించావు
ఓహ్ ప్రభువా, నువ్వు నాకు మార్గదర్శివి
శిలువను మోస్తూ
పాపాలనుంచి నాకు విముక్తి కలిగించావు
ఓహ్ రక్షకుడా, నువ్వు నాకు మార్గదర్శివి
ఎవరూ?
క్యాతీ?
అవును మదర్.
నిన్ను చూసి ఎన్ని రోజలయింది.
బాగున్నావా?
మీకోసం అనాథాశ్రమానికి వెళ్ళాను.
మీరు ఇక్కడ ఉన్నారని వాళ్ళు చెప్పారు.
కానీ మీరు ఈ పరిస్థితిలో ఉంటారని ఊహించలేదు.
మిమ్మల్ని ఇలా చూస్తుంటే చాలా బాధగా ఉంది.
అయ్యో...
ఏడవకమ్మా.
వయసు మీద పడితే ఇలాగే అవుతుంది.
మీరు కూడా నన్ను అనాథగా వదిలిపోతారా?
అలా మాట్లాడవద్దు.
సరే, అదే నిజం.
మీరు కాకుండా నాకు ఎవరూ లేరు.
ఈ ప్రపంచంలో నాకు ఎక్కడా చోటు లేదు.
ప్రభువు ఉన్నంతవరకు, నువ్వు అనాథవు కావు.
ధైర్యంగా ఉండు.
ఆయన ఎప్పుడూ నీతోనే నీకు రక్షకుడిగా ఉంటాడు.
- బాల తండ్రి మీరేనా? - నేను ఆయన మామను సార్.
నా అల్లుడు చనిపోయిన తర్వాత,
నా కూతురు, మనవడు నాతో ఉంటున్నారు సార్.
సరే, ఆ ప్రమాదం ఎలా జరిగిందో మీకు తెలుసా?
ఏమి చెప్పమంటారు.
లారీ ఉన్నట్టుండి ఆ చెట్టును ఎలా ఢీ కొట్టిందో
ఆ పోలీసులకే అంతుపట్టలేదు.
ఆ వాహనం కొత్తది, మంచి కండిషన్‌లో ఉంది.
నా అల్లుడు మంచి అనుభవం ఉన్న డ్రైవర్.
అతను మందు కొట్టి నిర్లక్ష్యంగా బండి నడిపేరకం కాదు.
అయినా కూడా, ప్రమాదం సంభవించింది.
సార్!
రండి.
ఆ రోజు రాత్రి అతను లారీలో ఏం తీసుకెళుతున్నాడో తెలుసా?
మామూలుగా తీసుకెళ్ళే సరుకే సార్.
కూరగాయలు, పళ్ళు, స్థానిక పంటలు.
అవి అన్నీ లోడ్ చేసుకుని పక్క పట్టణానికి, కోయంబత్తూరు తీసుకెళతాడు.
ప్రమాదానికి ముందు అతను ఎలా ఉన్నాడు?
ఏదైనా సమస్య ఉందా?
అంటే, తోటి ఉద్యోగులతో, బంధువులతో?
ఆయన ఇతరుల విషయాలలో తల దూర్చే రకం కాదు సార్.
తన పని తాను చూసుకునేవాడు.
అతను ఇంట్లో అందరితో ఎలా ఉండేవాడు?
ఎప్పుడైనా కోప్పడేవాడా?
ఆయనకు కోపం రావటం ఎప్పుడూ చూడలేదు సార్.
ఒక్కసారి కూడా నాపై చేయి ఎత్తలేదు.
మా అబ్బాయితో కూడా చాలా ప్రేమగా ఉండేవాడు.
మీ భర్త చావు ప్రమాదం వలనే జరిగిందని మీరు అనుకుంటున్నారా?
అందరూ అదే చెబుతున్నారు.
మీరు ఏమనుకుంటున్నారు?
నేను...
నాకు ఏమీ తెలియదండి.
మీరు అతనిని చాలా ప్రేమించారు.
అతని ప్రవర్తనలో ఏదైనా వింతగా గమనించారా?
దయచేసి నిజాయితీగా చెప్పండి, అది ఏదైనాగానీ.
ప్రమాదానికి ఒక వారం ముందు,
ఆయన నిద్రపోవటానికి చాలా కష్టపడ్డారు సార్.
తనకు చాలా పీడకలలు వస్తున్నాయని చెప్పేవాడు సార్.
ఏదో ఒక విషయం అతనిని క్షోభపెడుతోందని అనిపించింది సార్.
ఉన్నట్టుండి నిద్రనుంచి లేచి గోడను చూస్తూ,
"నన్ను వదలవే, వదలవే" అని అరిచేవాడు సార్.
నాకు అనిపించింది...
ఏదో మోహినీ పిశాచం పట్టుకుని ఆడిస్తోంది అని.
ఆ వారం తర్వాత ఆయనను గుడికి తీసుకెళ్ళి
పూజారి దగ్గర ఏదైనా మందు తీసుకుందామని అనుకున్నాను.
కానీ షిఫ్ట్‌కు పోయినవాడు...
మళ్ళీ తిరిగి రాలేదు!
ఎప్పటికీ తిరిగిరాకుండా పోయాడు!
- చెప్పండి. - నిజమేనండి.
చాలా సార్లు విన్నాము.
ఎన్నోసార్లు నడిరాత్రిలో అతను ఉన్నట్టుండి లేచి అరిచేవాడు.
పాపం.
ఖచ్చితంగా అతను దేనినో చూసి భయపడ్డాడు.
ఒక రోజు అతనికి చాలా జ్వరం వచ్చింది.
అతని భార్య మా ఇంటికి తీసుకువచ్చి, నా తలుపు తట్టింది.
అతనిని ఆసుపత్రికి తీసుకెళ్ళాను.
ఈ ప్రమాదానికి ముందు బాల చాలా ఆందోళన పడ్డాడు.
తన వాహనంలో నిమ్మకాయలు, మిరపకాయలు వేలాడదీశాడు.
మా అక్క పెళ్ళి ఉండటంతో అతనితో వెళ్ళలేకపోయాను.
ప్రమాదానికి ఒక వారం ముందు, ఘాట్ రోడ్డులో వస్తుంటే, ఎర్రచీర కట్టుకున్న
ఒక చింపిరి జుట్టు మహిళ రోడ్డు పక్కన కనిపించిందని బాల చెప్పాడు.
కానీ మేము అతనిని వెక్కిరించాము, ఆమె వేశ్య అయిఉండొచ్చు అని.
కానీ అతను సీరియస్‌గానే చెప్పాడు.
అతను చూసింది ఒక అడవి అమ్మవారు అయిఉండొచ్చు.
ఎటు వెళ్ళినా తనను వెంబడిస్తోందని చెప్పేవాడు.
దానిని ఎవరు నమ్ముతారు?
ప్రకృతి భూతాలు.
అవి ఏమిటంటే నీరు, నిప్పు, గాలి, నేల, అడవి.
ఇలాంటి ఉపదేవతలను పూజించే నమ్మకం చాలా సంస్కృతులలో ఉంది.
పురాణాలలో కూడా ఇలాంటి ఉపదేవతల గురించి చాలా చోట్ల ప్రస్తావన ఉంది.
అలా పంచభూతాలను దేవతలుగా పూజించటం ఎప్పటినుంచో ఉంది.
జనం వారిని భక్తితో మాత్రమే కాకుండా, భయంతో కూడా పూజిస్తారు.
ఎందుకంటే ప్రతి పంచభూతంలోనూ మంచి లక్షణాలే ఉండవు.
కొన్ని దేవతలకు దుష్ట శక్తులు ఉంటాయంటారు.
అవి మనుషులను భయపెట్టటానికి దయ్యాలలాగా, భూతాలలాగా
భయంకరమైన రూపాలలో వస్తాయని అంటారు.
వన దేవత కూడా అలాంటిదే.
అడవులను కాపాడుతుంది కాబట్టి, ఆ పంచభూతాన్ని వన దేవత అంటారు,
అంటే "అడవి రక్షకురాలు."
కోయంబత్తూర్ వసతి గృహం
వేలచేరిలో ఓ పసుపు స్కూటర్ స్వాధీనం చేసుకున్నాము.
అది హత్య కావించబడిన సౌమ్యది అని నిర్ధారణ అయింది.
ఎంతోకాలంగా అంతుపట్టకుండా ఉన్న ఈ వరుస హత్యలలో ఎలాంటి ఆచూకీ దొరకలేదు.
కానీ సౌమ్య బైక్‌లో ఒక ముఖ్యమైన సాక్ష్యం దొరికింది.
ఆ తర్వాతే ఈ కేసు దర్యాప్తులో పురోగతి ఏర్పడింది.
కందన్ ఎక్కడ?
అతను రాలేదు అన్నా.
- మారి, పాండి ఎక్కడ? - వాళ్ళు కూడా రాలేదు అన్నా.
వాళ్ళు కావాలనే ఎగ్గొడుతున్నారా?
నాకు తెలియదు అన్నా.
పక్క ఊరిలోని కాంట్రాక్టర్ వాళ్ళను పట్టుకెళ్ళి ఉండొచ్చు అన్నా.
కాదు, కాదు, వాళ్ళు భయపడి రాలేదు.
ఏయ్, ఇంజనీర్!
ఏమిటి అందరూ ఊరికే నిలుచున్నారు? పదిమంది కూడా లేరు!
మిగిలినవారు ఏరి?
50 మంది కావాలని చెప్పాను, కానీ వీళ్ళే వచ్చారు.
ఎందుకని? ఏమయింది? కూలి బాగా ఇస్తున్నామా లేదా?
- అన్నా... - ఏంటి? అసలు విషయం ఏమిటో చెప్పు?
- కొంచెం ఇటు రండి, ప్లీజ్. - ఏమిటి?
ఈ అడవిలో ఏదో ఒక దెయ్యమో, భూతమో తిరుగుతోందని పుకార్లు పుట్టాయి.
మనవాళ్ళలో ఒకడు
రెండు రోజుల క్రితం తన కళ్ళతో తానే దయ్యాన్ని చూసినట్లు ఒట్టేసి చెప్పాడు.
ఏమిటది? దయ్యమా?
ఏమిటీ చెత్త?
ఆ ఫోటోగ్రాఫర్ చనిపోయినప్పటినుంచి,
ఈ పుకారు బాగా వినబడుతోంది.
అడవిలో పనికి రావటానికే భయపడుతున్నారు.
ఓయ్, ఇక్కడ ఉన్నవాళ్ళు అందరూ పిచ్చోళ్ళయ్యా.
హరీష్, నేను ఎందరో కాళ్ళు, చేతులు పట్టుకుని
లక్షలు ఖర్చుపెట్టి ఈ కాంట్రాక్ట్ సంపాదించాను,
పని ఎక్కడా ఆగకూడదు, అర్థమయిందా?
- పక్క ఊరినుంచి మనుషులను తెప్పించనా? - వద్దు, ధన్యవాదాలు.
తమిళం తెలియని 40 మంది ఉత్తర భారతంవాళ్ళను తీసుకొస్తాను.
అదొక్కటే మార్గం. నువ్వు వాళ్ళతో పని చేయించుకో.
- తెలిసిందా? - అలాగే అన్నా.
పేరా? కాళి కిళి వలవన్.
ఈ కాలంలో అలాంటి పేరు ఎందుకు ఎంచుకున్నావు?
- నవ్వు వస్తోంది పిన్నీ. - ఏయ్.
కాళి కిళి వలవన్ అనేది మంచి తమిళ పేరు.
మా తాత పేరు కూడా అదే.
ఇలాంటి పురాతన పేరును పెట్టావంటే,
మీ అబ్బాయి నిన్ను క్షమించడు పిన్నీ.
వాడిని ఈ పేరు కారణంగా, బడిలో అందరూ ఏడిపిస్తారు.
అధునాతనంగా తిరు, అశ్విన్, హరీష్ లాంటి పేర్లను ఎంచుకోవచ్చు కదా?
వీటిలో ఏదో ఒకటి పెట్టు.
సినిమా హీరోల పేర్లన్నీ చెప్పకు. చాల్లే.
సరే, వదిలెయ్.
అమ్మాయి అయితే ఏం పేరు పెడతావు?
ఎవరు అది?
- సంగీత, నువ్వేనా? - అవును మామ్మా, ఎలా ఉన్నావు?
కంటి చూపు తగ్గిపోతుంది అమ్మాయ్.
ఇంత రాత్రివేళ ఎక్కడనుంచి వస్తున్నావు, అందులోనూ కడుపుతో ఉన్నావు?
- ఆసుపత్రికి వెళ్ళి వస్తున్నాను మామ్మా. - అవునా?
తొందరగా ఇంటికి వెళ్ళు అమ్మా.
సరే, నీ దగ్గర ఏదైనా ఇనుప వస్తువు ఉందా?
లేదు, ఎందుకు అడిగావు?
నీ కడుపులో బిడ్డను వనదేవత చూస్తే, అది నిన్ను వదిలిపెట్టదు.
మనిషిగా పూర్తికాలం జీవించకముందే వనదేవత చనిపోయింది.
ఆమెకు బిడ్డను కనే యోగం లేదు.
ఆమెకు ఇంకా ఆ కోపం ఉంది.
ఆమెకు గర్భవతి ఎవరైనా కనిపిస్తే, బిడ్డను తీసుకోవటానికి వస్తుంది, తెలిసిందా?
నీకు పిచ్చి పట్టిందా, ముసలిదానా?
ఈమె చెప్పేది ఏమీ పట్టించుకోకు పిన్నీ. పద వెళదాం.
చెప్పింది గుర్తుపెట్టుకో!
దారిలో ఏదైనా ఇనప వస్తువు ఏదైనా కనిపిస్తే, దానిని దగ్గర పెట్టుకో.
ఇనుప వస్తువు ఉంటే ఆమె నిన్ను తాకదు.
నోరు మూసుకో ముసలిదానా!
సరే, ఇక్కడనుంచి నేను వెళ్ళగలను. నువ్వు వెళ్ళు.
వద్దు, ఇంటి దాకా వస్తాను.
అవసరం లేదు. ఇప్పటికే ఆలస్యమయింది.
చూడు, మీ అమ్మ నీకోసం చూస్తుంటుంది.
ఏమిటే ఇంత ఆలస్యం? బస్ దొరకలేదా?
కాదు. ఆసుపత్రిలో జనం బాగా ఉన్నారు.
నాకు 67వ నంబర్ టోకెన్ దొరికింది.
డాక్టర్‌ను కలవటానికి రెండున్నర గంటలు పట్టింది.
- సరే. బిడ్డ బాగుందా? - బిడ్డ ఆరోగ్యంగా ఉంది.
మంచినీళ్ళు బాగా తాగమని డాక్టర్ చెప్పారు.
- సరే, వెళతాను. - సరే. జాగ్రత్తగా వెళ్ళు.
ఉంటాను ధనం.
అమ్మో!
ఏమండీ, లెగవండి!
ఏమండీ, ఇక్కడకు రండి!
ప్లీజ్, ఇక్కడకు రండి!
అమ్మా, వేడుకుంటున్నాను, దయచేసి నా బిడ్డను వదిలెయ్.
ఏమండీ, తలుపు తెరవండి, ప్లీజ్! తలుపు తెరవండి!
తలుపు తెరవండి, ప్లీజ్!
దేముడా. ఏం జరుగుతోంది?
దయచేసి తలుపు తెరవండి!
మనసు చూపే మాయ ఈ కళ్ళముందునుంచి మాయమవుతుందా?
ఈ అంతులేని చిక్కుముడిని కాలం పరిష్కరించగలుగుతుందా?
భయంకరమైన నిశ్శబ్దం అంతటా అలుముకుని ఉండగా
చీకటిలో నీడలవెనుక ఈ పరుగు ఎప్పటికైనా ఆగుతుందా?
అంతులేకుండా సాగే ఈ విషవలయాన్ని మనం ఛేదించాలి!
కుతంత్రం యొక్క నీడ చాలా పొడుగుగా ఉంటుంది
ఆత్మలు ఆడే ఒక తోలుబొమ్మలాట
నీ మోహాలు ఆనందంతో నాట్యం చేయనివ్వు, మాయను కౌగలించుకో, స్వేచ్ఛ లభిస్తుంది!
వీడని చిక్కుముడులు
వెలికిరాని సత్యాలు
ఈ దెయ్యాల కథలకు ఎప్పటికైనా ముగింపు ఉంటుందా?
సబ్‌టైటిల్ అనువాద కర్త శ్రవణ్
క్రియేటివ్ సూపర్‌వైజర్ శిరీష దర్భా